CELEX: 62015TN0059
Language: lt
Date: 2015-02-04 00:00:00
Title: Byla T-59/15: 2015 m. vasario 4 d. pareikštas ieškinys byloje Amitié Srl/EACEA

27.4.2015   
            
            
               LT
            
            
               Europos Sąjungos oficialusis leidinys
            
            
               C 138/53
            
         2015 m. vasario 4 d. pareikštas ieškinys byloje Amitié Srl/EACEA
   
   (Byla T-59/15)
   (2015/C 138/71)
   Proceso kalba: anglų
   
      Šalys
   
   
      Ieškovė: Amitié Srl (Bolonija, Italija), atstovaujama advokato D. Bogaert
   
      Atsakovė: Švietimo, garso ir vaizdo bei kultūros vykdomoji įstaiga (EACEA)
   
      Reikalavimai
   
   Ieškovė Bendrojo Teismo prašo:
   
               —
            
            
               Pripažinti, kad EACEA pareikštas ieškinys yra priimtinas,
            
         
               —
            
            
               pripažinti, kad 2014 m. lapkričio 26 d. EACEA sprendimas yra teisiškai nepagrįstas ir todėl nedelsiant panaikinti visas priemones, kurių EACEA ėmėsi ieškovės atžvilgiu,
            
         
               —
            
            
               pripažinti, kad 2014 m. gruodžio 12 d. debeto aviza Nr. 3241415195 dėl 9 41  310,38 EUR, kurią EACEA pateikė ieškovei, yra nepagrįsta,
            
         
               —
            
            
               priteisti iš EACEA bylinėjimosi išlaidas.
            
         
      Ieškinio pagrindai ir pagrindiniai argumentai
   
   Šiuo ieškiniu, pateiktu pagal SESV 256 ir 272 straipsnius, ieškovė Bendrojo Teismo prašo pripažinti, kad 2014 m. lapkričio 26 d. EACEA sprendimas dėl priemonių, kurių buvo imtasi Amitié atžvilgiu po to, kai Europos kovos su sukčiavimu tarnyba (OLAF) atliko tyrimą, yra nepagrįstas.
   Grįsdama ieškinį ieškovė remiasi dviem pagrindais.
   
            
               1.
            
            
               Pirmasis ieškinio pagrindas, susijęs su tuo, kad priemonės, kurių EACEA ėmėsi ieškovės atžvilgiu, yra nepateisinamos:
               
                           —
                        
                        
                           neįvykdyti kriterijai, būtini tam, kad būtų galima imtis priemonių; Reglamento Nr. 2988/1995 (1) nuostatų ir proporcingumo principo pažeidimas.
                        
                     
                           —
                        
                        
                           sutartinių nuostatų pažeidimas ir klaidingas Reglamentų Nr. 966/2012 (2) ir Nr. 1268/2012 (3) taikymas. Nei viena priemonė (numatytos 2014 m. lapkričio 26 d. EACEA sprendime), kurių imtasi ieškovės atžvilgiu, nėra teisiškai pagrįsta. Papildomai, visų ieškovei pervestų sumų padengimas yra piktnaudžiavimas teise ir laikytinas nepagrįstu EACEA praturėjimu.
                        
                     
         
            
               2.
            
            
               Antrasis ieškinio pagrindas, susijęs su tuo, kad OLAF tyrimas ir jo išvados yra negaliojančios (sutartinių nuostatų ir taikytinų reglamentų pažeidimas).
               
                           —
                        
                        
                           OLAF tyrimu pažeistos Reglamento Nr. 883/2013 (4) nuostatos ir (arba) šiuo atveju taikytini bendrieji principai.
                        
                     
                           —
                        
                        
                           EACEA sprendimas grindžiamas OLAF atliktu tyrimu; kadangi OLAF tyrimas ir ataskaita yra neteisėti, neteisėtas yra ir EACEA sprendimas.
                        
                     
         
      (1)  1995 m. gruodžio 18 d. Tarybos reglamentas (EB, Euratomas) Nr. 2988/95 dėl Europos Bendrijų finansinių interesų apsaugos (OL L 312, p. 1; 2004 m. specialusis leidimas lietuvių k., 1 sk., 1 t., p. 340).
   
      (2)  2012 m. spalio 25 d. Europos Parlamento ir Tarybos reglamentas (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (OL L 298, p. 1).
   
      (3)  2012 m. spalio 29 d. Komisijos deleguotasis reglamentas (ES) Nr. 1268/2012 dėl Europos Parlamento ir Tarybos reglamento (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių taikymo taisyklių (OL L 362, p. 1).
   
      (4)  2013 m. rugsėjo 11 d. Europos Parlamento ir Tarybos reglamentas (ES, Euratomas) Nr. 883/2013 dėl Europos kovos su sukčiavimu tarnybos (OLAF) atliekamų tyrimų ir kuriuo panaikinami Europos Parlamento ir Tarybos reglamentas (EB) Nr. 1073/1999 ir Tarybos reglamentas (Euratomas) Nr. 1074/1999 (OL L 248, p. 1).